JY IS MYNE ALLEEN – Petronel Louw – romanza.co.za
JY IS MYNE ALLEEN – Petronel Louw
by Romanza aan February 5, 2015 1 Kommentaar
Anien draai vir die hoeveelste keer die sleutel in die aansitter. Niks nie. Die ding is morsdood. Dêmmit, deksels en verdomp! Dis nou die laaste ding wat sy nodig het. Moedeloos slaan sy die stuurwiel. Sy helder op. Leendert se meenthuis nie te ver nie van waar haar kar haar ordentlik in die steek gelaat het nie. Dan maar voetslaan soontoe en die insleepdiens van daar af bel. Koebaai, Mugg en Bean. Sy sug afgehaal. Sy het nou so daarna uitgesien om ŉ lekker koffietjie te drink en haar te verdiep in haar geliefkoosde skrywer se jongste roman, maar nou kan sy nie anders nie. Haar foon is ook onkapabel, die lugtyd is gedaan. Sy wou juis gou nog lugtyd gelaai het. Nou kan sy nie eers vir Leendert bel nie. Dis nou maar so. Kar en foon is kapoet.
Februarie 5, 2015 Antwoord Die Skryfbesigheid
Baie geluk aan Petronel Louw met die publikasie van haar eerste Romanza. Sy het by ons 'n kursus gedoen en ons is geweldig trots op haar. Mag hierdie die eerste van vele wees. Ek kan nie wag om dit te lees nie.